钦定古今图书集成/明伦汇编/氏族典/第425卷 > 《廖用贤尚友录》 > 管如德
## 钦定古今图书集成/明伦汇编/氏族典/第425卷 > 《廖用贤尚友录》 > 管如德

按《元史管如德传》：“如德，黄州黄陂县人。父景模，为宋
将，以蕲州降，授淮西宣抚使。如德为江州都统制，亦
以城降，授湖北招讨使，总管本部军马。是年，丞相阿
术南攻，如德以军为前锋，先登陷阵。宋平，迁浙西宣
慰使。至元二十四年，迁江西行省参知政事，破豪猾，
去奸吏，居民大悦。二十六年，迁江西行尚书省左丞”，
卒谥“武襄。”子九淳祖，积官中顺大夫、龙兴路富州尹。